שאלה: בנים ובנות מתערבבים בסניף, ואני?: יש אצלנו בסניף בעיה ממש גדולה בין בנים ובנות 1.הצוות לא כ"כ סגור על עצמו מה היא הדרך שאיתה צריך ללכת בעניין הזה. יש כאלה שמדברים חופשי ויש כאלה שבקושי מדברים ואז כשהצוות בא ומחנך אותנו לא לדבר עם בנים זה קצת לא מובן ובעייתי. 2.יש לנו עכשיו פרויקט של כל השבט, ועד עכשיו לא ממש נחשפנו להיות עם הבנים ופתאום עכשיו אומרים לנו שיש לנו פרויקט גדול ושאנחנו צריכים להרים ביחד. וצריך להתחיל להיות קשר. ואז מתחיל מזה כל מיני בעיות, חלק מדברות עם בנים בפרטי חלק בנים מתחילים לללות אותם הביתה וחלק גם משחנשות איתם ויש אפילו קבוצה בווצאפ של חפירות שמגיעה לרמה מאוד מאוד רדודה.יש ילדה אחת מהשבט שסיפרה למדריכות את מה שהולך בקבוצה ואז המדריכות שלנו דיברו על הקבוצה בווצאפ ואז הקבוצה ממש התעצבנה ואמרה שיש חפרפרת(אחת שמספרת להם כל דבר)בקבוצה וכל פעם הם מזכירות את זה.האם היא עשתה תדבר הנכון לספר להם?.המדריכות רוצות להתחיל מערך של בינו לבינה אבל בנות רק לוקחות את זה בקטע של הטפת מוסר ולא בקטע שהם רוצות לעזור לנו למצוא את הדרך האמיתית.מה אפשר לעשות אם זה?ומהי הדרך הבאמת נכונה?אני כבר כ"כ מבולבלת מזה לפעמים כי זה גם ממש מלבל שרוב השבט שלי חושב דבר אחד ואני דבר שונה.וגם אם אני ילך בדרך שלי ולא יהיה איתם בישבצים זה יהיה לא ר כי אני גם צריכה לקחת חלק ואני גם רוצה לקחת חלק אבל האופן שבו זה נעשה אני ממש לא מסכימה איתו. אז מה לעשות???ואפילו אני מאבדת לפעמים תגבולות.אשמח אם תענו כמה שיותר מהר! ויום טוב :)
תשובה: שמחה מאוד שפנית אלינו, השאלה שלך מעניינת וחשובה מאוד. רגע חושבים מהשאלה נראה כי את מסתכלת מהצד על המתרחש בסניף ומחפשת לעצמך את הדרך הנכונה לך. ואכן ישנם הרבה צמתים והתרחשויות בחיים שגורמים לנו לעצור ולחשוב. והנה הזדמנה לפניך אחת מהם. ברגעים כאלו אנו עומדות בפני סיטואציה ובוחרות מהן הדעות שלנו כלפי המתרחש וכיצד נכון לנו לפעול. בנים ובנות: שחור לבן או אפור את כותבת שזו הפעם הראשונה בה אתן מתחילות לעבוד יחד, הבנים עם הבנות. זאת אכן מציאות חדשה שנראה שאת לא בטוחה אם היא טובה או לא. מה גם שהצוות בסניף לא מציג עיקרון ברור. לדבריך בגלל שלא מוצג עיקרון ברור שעל פיו פועלים   מתרחש קרנבל: דיבורים לא מתאימים, ליוויים, שחנשים, ועוד. אכן, לעתים אנו ניצבים בפני שאלות שהתשובה עליהן לא תהיה עקרון מסוים, מותר או אסור, שחור או לבן, ונדרשים למצוא את הדרך הנכונה לנו שלוקחת את הטוב מהשחור ואת הטוב מהלבן. וליצור לנו דרך אמצע- דרך חדשה, לאחר שבדקנו בדיוק מה מתאים לנו במציאות ומה לא ולקחת רק מה שנראה לנו מתאים.אני חושבת שגם ביחס למציאות הזו כדאי להסתכל כך, לקחת את הדברים הטובים מכל צד. וליצור דרך שמתאימה לך אישית ואולי גם לקבוצה כולה. אני מול הכלל לעיתים להיות חלק מקבוצה גורם לנו לחשוב פעמיים: מה אני רוצה   ואיך זה משתלב בקבוצה. מצד אחד לא מתאים לך להיות חלק מהערבוב החדש שנוצר, ולקחת חלק, למשל, בשיחות וואצאפ רדודות, ומצד שני, כל השבט שם, ומה תעשי כשיהיו ישבצים מעורבים? אז מה תהיה כאן דרך האמצע שלך ושל כל השבט? ואיך מגיעים לזה? כדאי לדבר! אפשרות אחת היא לנסות ולפתוח את הנושא בשבט (אפשר תחילה בלי הבנים), ולהחליט כקבוצה איך אנחנו רוצות שיראה היחס בינינו לבין הבנים. מהן הגבולות שלנו כקבוצה? שהכל יהיה בערבוב מוחלט? או לחילופין בדיבורים טכניים בלבד? או אולי כדאי להחליט על זמנים מסוימים בסניף שמתערבבים למען הפרויקט? לפני הדיון הקבוצתי, את יכולה לשאול את עצמך: מה העמדה וההעדפה האישית שלך בשאלות האלו? איך את רוצה שייראה הקשר שלך עם בנים בגילך? נראה מהשאלה שאת לא מעוניינת כרגע בקשר מעבר למה שצריך שנדרש לצורך הפעילות. לאחר שתבררי לעצמך מה עמדתך, הביעי אותה בקבוצה   גם אם לא כולן חושבות כמותך. אחרי שאת בטוחה בדרך שלך, אני מציעה לך לפנות למדריכה ולבקש שהיא תפתח את הנושא לדיון. ה"חפרפרת" חברתך שפנתה למדריכות הרגישה כמוך שהשיחות רדודות, אז שניכן כנראה באותה הגישה ביחס לגבולות שלכן. מצוין, יש שותפה לדרך! את יודעת שאת לא היחידה שהנושא חשוב לה וכדאי להעלות את הנושא הכל כך חשוב הזה ולנתח יחד. לשאלתך האם זה היה נכון שפנתה: היא פנתה כיוון שהייתה צריכה עזרה. וכן, כדאי לנו לבקש עזרה מהסובבים אותנו הם אלו שהכי יוכלו לעזור לנו. אולם תמיד ישנן דרכים לפנות ואפשר לבקש בפנייה שהנושא יועבר בלי שיחשדו בנו כמלשינות. לסיכום: בכל קבוצה יש רגעים של התנגשות בין מה שמתאים לחברה מסוימת לבין מה שמתאים לחברות אחרות בקבוצה. אחת הדרכים המרכזיות להתגבר על ההתנגשויות הללו היא - לדבר! לשבר עם כל אחת מהחברות בנפרד, או עם כולן יחד, או עם המדריכה. כל מה שנראה לך נכון ומועיל. כדאי גם לזכור שכמעט אף פעם לא נשתייך לקבוצה שעושה הכל באופן שנוח לנו, ולכן יש לנו "עבודה": להיות נאמנים לעצמנו גם כשהסביבה לא מתנהגת בדרך שלנו. וגם לגבי הקושי הזה שווה להתייעץ ולשתף חברות טובות שאת סומכת עליהן. שוב כל הכבוד על הבירור לדרכך הנכונה, ואת מוזמנת לעדכן ולשאול גם בהמשך באתר או במייל. בהצלחה רות ruberg188 gmail.com